Pad Thai

Pad thai, phat thai atau phad thai (, , ISO p̄hạdịthy, , "goreng gaya Thai") ialah hidangan mi beras goreng kilas yang biasa disaji sebagai makanan jalanan dan di kedai-kedai makan tempatan kasual di Thailand. Ia dibuat dengan merendam mi beras kering, yang kemudian digoreng dengan telur dan tauhu dicincang, dan diperisa dengan asam jawa, sos ikan (), udang kering, bawang putih atau bawang merah, cili merah, gula melaka, dan dihidangkan dengan potongan limau nipis dan biasanya kacang panggang yang dicincang . Ia juga mungkin mengandungi sayur-sayuran lain seperti tauge, daun kucai, daun ketumbar, jeruk lobak atau turnip (), dan jantung pisang mentah. Ia juga mungkin mengandungi udang segar, ketam, ayam atau protein lain. Versi vegetarian boleh menggunakan kicap untuk menggantikan sos ikan dan tidak memasukkan udang.

Di Vietnam, hidangan yang serupa dipanggil phở xào atau bánh phở xào sa tế, yang bermaksud "phở goreng".

Sejarah 
Hidangan mi beras goreng telah difikirkan oleh beberapa orang bahawa ia diperkenalkan ke Ayutthaya semasa zaman Kerajaan Ayutthaya oleh pedagang Viet, dan kemudiannya diubah untuk mencerminkan profil rasa Thai. Manakala yang lain percaya bahawa hidangan itu adalah dari China, dan etimologi nama hidangan ini mencadangkan begitu.

Plaek Phibunsongkhram mempromosikan pad thai dalam kempennya untuk mewujudkan nasionalisme Thai. Thailand merupakan pengeksport utama beras, dan kerajaan berharap dapat meningkatkan jumlah yang ada untuk eksport. Sebagai Perdana Menteri Thailand antara 1938-1944 dan 1948-1957, Phibun berharap untuk membaratkan negara itu. Pada tahun 1939, beliau menyokong pertukaran nama negara dari Siam ke Thailand.  Pada masa itu, mi gandum amat popular di Thailand, tetapi Plaek Phibunsongkhram berusaha untuk menghapuskan pengaruh Cina. Kerajaan beliau mempromosikan mi beras dan membantu untuk menentukan identiti Thailand. Hasilnya, mi baru yang dinamakan sen chan telah dicipta.

Pad thai telah popular di Thailand semasa Perang Dunia II. Pad thai telah menjadi salah satu hidangan kebangsaan Thailand. Hari ini, beberapa penjual makanan menambah daging babi untuk meningkatkan rasa (walaupun resipi asal tidak mengandungi daging babi kerana persepsi kerajaan bahawa daging babi adalah daging Cina). Sesetengah penjual makanan masih menggunakan resipi asal. Ia adalah hidangan yang cepat, lazat dan berkhasiat, dan telah menjadi popular di banyak negara di seluruh dunia.

Budaya kini 
 Pad thai disenaraikan di nombor 5 dalam 50 makanan yang paling lazat di dunia melalui suara pembaca disusun oleh CNN Go pada tahun 2011.
 Filem Thai Jao saao Pad Thai menggunakan pad thai sebagai alat plot kerana tuntutan protagonis bahawa dia akan berkahwin dengan orang yang makan pad Thai dia selama 100 hari berturut-turut.

Lihat juga 

 Masakan Thailand
 Senarai hidangan mi
 Pad see ew

Rujukan 

Hidangan Kebangsaan
Hidangan mi
Makanan jalanan
Mi Thai
Masakan Thai